Diari Oficial de la Generalitat Valenciana


Sumari del DOGV 6381, del 21-10-2010 (2010/11967)

ORDRE 38/2010, de 13 d'octubre, del vicepresident segon i conseller d'Economia, Hisenda i Ocupació, per la qual es convoca una beca per a llicenciats en Economia o Administració i Direcció d'Empreses.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6381

Data del DOGV
:   21-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11465


Data del document
:   13-10-2010

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 38/2010, de 13 d'octubre, del vicepresident segon i conseller d'Economia, Hisenda i Ocupació, per la qual es convoca una beca per a llicenciats en Economia o Administració i Direcció d'Empreses. [2010/11826]
Amb la finalitat de contribuir la Direcció General d'Economia a la formació d'un especialista en economia valenciana i en particular per a la posada en marxa i seguiment del PO FEDER CV 2007-2013, esta conselleria convoca a concurs públic una beca per a llicenciats en Economia o Administració i Direcció d'Empreses.
En virtut de les facultats que em conferix l'article 35 de la Llei del Consell de la Generalitat, de 30 de desembre de 1983, i del Decret 132/2009, de 4 de setembre, del Consell, pel qual es regula la concessió de beques, tenint en compte que esta beca està inclosa en el Programa Operatiu de la Comunitat Valenciana FEDER 2007-2013 i està cofinançada en un 80% per este fons estructural,
ORDENE
Article primer
La Conselleria d'Economia i Hisenda convoca dues beques per a llicenciats en les especialitats d'Economia o Administració i Direcció d'Empreses amb la finalitat de completar la seua formació pràctica en matèries relacionades amb la posada en marxa i seguiment del PO FEDER CV 2007-2013, així com la disseminació de coneixements sobre la normativa i requeriment FEDER. La beca es regirà pel que disposa esta ordre i el Decret 132/2009, de 4 de setembre, del Consell, pel qual es regula la concessió de beques.
Article segon
Podran optar a l'obtenció d'esta beca les persones que, al terme del termini de presentació de sol·licituds, reunisquen els requisits següents:
a) Nacionalitat espanyola o de qualsevol país membre de la Unió Europea.
b) No ser major de 35 anys.
c) Estar en possessió del títol de llicenciatura en Economia o en Administració i Direcció d'Empreses, expedit o homologat per les autoritats espanyoles corresponents i que no hagen transcorregut més de cinc anys des de la seua finalització.
d) No haver sigut beneficiari de beques de pràctiques professionals en la Generalitat per un període igual o superior a 36 mesos.
e) No patir malaltia o discapacitació que impossibilite el compliment de les seues obligacions.
f) No trobar-se sotmés a algun dels supòsits previstos en l'article 13 de la Llei 38/2003, de 17 de novembre, General de Subvencions, cosa que s'acreditarà mitjançant la declaració responsable inclosa en la sol·licitud.
g) Disposar de cobertura sanitària.
Article tercer
El període de gaudi de la beca serà de 12 mesos i començarà previsiblement el 2 de novembre de 2010, sempre que prèviament s'haja realitzat l'adjudicació.
No obstant això, este període es podrà prorrogar per un període de 12 mesos addicionals, sempre que hi haja disponibilitat pressupostària adequada i suficient per a això en els exercicis 2011 i 2012 i la realització de l'activitat que s'estiga efectuant així ho requerisca o aconselle.
En cas de pròrroga de la beca, en el segon període s'aplicarà la quantia que resulte aplicable d'acord amb la resolució vigent en eixe període.
Article quart
La dotació econòmica de la beca serà de 1.000 euros mensuals, d'acord amb la Resolució del conseller d'Economia, Hisenda i Ocupació i vicepresident segon del Consell de data 1 de novembre de 2009. L'import de la beca es pagarà mensualment, amb certificació prèvia de la Direcció General d'Economia i informe favorable del Servici de Política Regional i Competència de la Unió Europea. Esta beca està inclosa en el Programa Operatiu de la Comunitat Valenciana FEDER 2007-2013 i està cofinançada en un 80% per este fons estructural.
La despesa total es finançarà a càrrec de l'aplicació pressupostària 69.25.49.480.43.3, línia H98634200, per un import total màxim de 12.000 euros, distribuïts en les anualitats següents:
Any 2010: 2.000 euros.
Any 2011: 10.000 euros, sempre que hi haja consignació pressupostària.
A este import s'afegirà el cost de la subscripció amb una entitat asseguradora d'una pòlissa d'assegurança per al cas d'accident individual, del qual serà beneficiària la persona adjudicatària de la beca.
Article cinqué
Els becaris realitzaran els estudis i les pràctiques que els siguen encomanades pel Servici de Política Regional i Competència de la Unió Europea de la Direcció General d'Economia.
Les pràctiques es faran a València.
Article sisé
Les sol·licituds hauran de recollir, a més de les dades de l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'adreça, l'adreça electrònica i el telèfon de la persona interessada, i s'haurà d'ajustar a l'imprés mencionat en el paràgraf següent.
Els impresos de sol·licitud (annex) estaran a disposició de les persones interessades en el Registre General de la Conselleria d'Economia, Hisenda i Ocupació (c/ Palau, 12, de València). Els candidats hauran de presentar-lo en el mateix Registre General o tramitar-lo per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, emplenant la documentació detallada en l'article següent de la present ordre.
El termini de presentació serà de 15 dies hàbils, comptat des de l'endemà de la publicació d'esta ordre en el Diari Oficial de la Comunitat Valenciana.
Els que així ho vulguen podran realitzar la presentació i registre per mitjans electrònics i sol·licitar que les comunicacions i notificacions es practiquen per eixa via.
Article seté
Les sol·licituds hauran de dur adjunta la documentació següent:
1. Currículum del sol·licitant.
2. Certificat de l'expedient acadèmic (original o fotocòpia compulsada) de l'aspirant, amb les qualificacions de tots els cursos i on conste la data d'obtenció del títol superior, emés pel centre on l'aspirant haja cursat els seus estudis.
3. Declaració responsable que no estan sotmesos en causa de prohibició per a l'obtenció de condició de beneficiari establits en l'article 13 de la Llei 38/2003, de 17 de novembre, General de Subvenciones, i que no tenen pendents amb la Generalitat Valenciana el pagament d'obligacions per reintegrament de subvencions.
4.a) Certificat del compliment de les obligacions tributàries i amb la Seguretat Social, tant de l'Agència Estatal d'Administració Tributària (AEAT) com amb el Tresor de la Generalitat Valenciana.
La persona interessada podrà autoritzar que l'administració obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
b) Declaració responsable si no estan obligats a presentar el certificat apartat 4.a.
5. Fotocòpies compulsades dels títols i certificats o documents dels cursos oficials que acrediten els coneixements de qualsevol idioma comunitari.
6. Fotocòpies compulsades dels títols que acrediten els coneixements de valencià.
7. Qualssevol altra que acredite la possessió d'altres títols o mèrits professionals o acadèmics que vulguen al·legar.
8. Fotocòpia compulsada del document nacional d'identitat.
Article vuité. Criteris de valoració
La valoració dels candidats s'efectuarà segons el barem següent:
A) Valoració de mèrits al·legats pels candidats.
Es valoraran els mèrits següents:
1. Expedient acadèmic, es valorarà entre 5 i 10 punts. La puntuació assignada a l'expedient acadèmic coincidirà amb la nota mitjana ponderada. Quan la ponderació estiga realitzada amb una puntuació 0-4 s'aplicarà el que disposa l'apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.
2. Altres títols acadèmics oficials addicionals al que constituïx el requisit per a la concessió de la beca. Es valorarà fins a un màxim de 3 punts, d'acord amb l'escala següent:
Doctor: 2 punts.
Altres llicenciatures: 1 punt.
3. Coneixements del valencià
3.1. Només es valoraran els certificats expedits o homologats per la Junta Qualificadora de Coneixements de Valencià, d'acord amb l'escala següent i puntuant exclusivament el nivell més alt acreditat:
Oral: 0,25 punts.
Elemental: 0,50 punts.
Mitjà: 0,75 punts.
Superior: 1 punt.
3.2. Especialitat de Correcció de Textos: 0,50 punts.
3.3. Especialitat en Llenguatge en Mitjans de Comunicació: 0,50 punts.
3.4. Especialitat en Llenguatge Administratiu: 0,50 punts.
La puntuació màxima que es podrà obtindre en este apartat serà de 2,50 punts.
4. Coneixement d'idiomes de la Unió Europea
Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts. La puntuació màxima que es podrà obtindre per al conjunt dels idiomes i cursos acreditats serà d'1 punt.
Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat 1 d'este article, no es podrà computar també en este apartat.
5. Coneixements addicionals
a) Experiència professional relacionada directament amb l'objecte de la beca, fins a 2 punts, es computarà 0,10 per cada mes complet treballat.
b) Cursos de formació relacionats amb l'objecte de la beca, fins a un màxim de 4 punts. Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:
- De 200 o més hores, 3 punts
- De 100 o més hores, 2 punts
- De 75 o més hores, 1,50 punts
- De 50 o més hores, 1 punt
- De 25 o més hores, 0,50 punts
- De 15 o més hores, 0,20 punts
Els centres de formació que impartisquen cursos han de ser organismes oficials o centres reconeguts.
6. Altres mèrits
Es valorarà fins a un màxim de 2 punts aquells altres mèrits, relacionats amb l'objecte de la convocatòria, que no es troben inclosos en els anteriors apartats: coneixements d'ofimàtica (processament de textos, fulls de càlcul, gestor de bases de dades, etc.), fins a un màxim d'1,50 punts, i/o publicacions en determinats mitjans, fins a un màxim de 0,50 punts.
B) Entrevista, que es valorarà fins a un màxim de 7,35 punts.
Article nové
La beca serà concedida per resolució del conseller d'Economia, Hisenda i Ocupació, a proposta de la comissió avaluadora constituïda a l'efecte. El termini màxim per a dictar i notificar les resolucions serà de tres mesos comptat des de l'endemà de la publicació en el Diari Oficial de la Comunitat Valenciana, sense perjuí de l'ampliació dels terminis en els termes previstos en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Article deu
La comissió avaluadora estarà formada per:
- El director general d'Economia, que actuarà com a president.
- La cap d'Àrea d'Economia i Fons Comunitaris.
- La cap del Servici de Política Regional i Competència de la Unió Europea.
- La secretària general administrativa de la Conselleria d'Economia i Hisenda.
- Un tècnic designat pel director general d'Economia, que actuarà com a secretari.
Article onze
El procés de selecció tindrà les fases següents:
1ª. La comissió avaluarà els mèrits de cada sol·licitant d'acord amb el contingut dels documents aportats.
2ª. Es convocarà els sol·licitants que superen els 8 punts en el punt A de l'article 8 d'esta ordre per a la realització de l'entrevista a què fa referència el punt B.
Sumats els punts de les fases primera i segona, s'exposarà la llista dels candidats seleccionats en el tauler de la Conselleria d'Economia, Hisenda i Ocupació (c/ Palau, 12, de València) i en la pàgina web de la Generalitat, durant 10 dies, als efectes que es formulen les al·legacions que s'estimen pertinents. Una vegada transcorregut este termini la comissió avaluadora elaborarà una proposta de resolució que contindrà la relació del beneficiari o beneficiària, així com una borsa de reserva constituïda pels aspirants que no resulten adjudicataris de les beques, prioritzada per ordre de puntuació per a cobrir les vacants que puguen sorgir durant el període de gaudi.
Mitjançant resolució del conseller d'Economia, Hisenda i Ocupació es publicarà en el Diari Oficial de la Comunitat Valenciana el resultat.
Article dotze
La beca concedida serà incompatible amb altres concedides per a igual o similar activitat.
Article tretze
Seran obligacions dels becaris:
1. Acceptar i complir les normes establides en l'articulat d'esta convocatòria, les que s'establisquen en acceptar per escrit la beca i les instruccions que, durant el període de la seua vigència, reben de les persones que designe la conselleria per a supervisar l'activitat.
2. Començar el gaudi de la beca dins del termini que se'ls assenyale i dur a terme la seua tasca, sense que cap altre compromís impedisca o dificulte el compliment ininterromput de les obligacions contretes.
Article catorze
Amb la finalitat de donar cobertura per al cas d'accident individual, se subscriurà una pòlissa d'assegurança.
Article quinze
Les incidències que sorgisquen durant el període de gaudi de la beca seran resoltes en expedient contradictori pel director general d'Economia, i esta podrà quedar sense efecte en el cas d'incompliment de les obligacions per part del becaris o de la becària.
Article setze
Quedarà sense efecte la concessió de la beca, després de l'audiència a la persona interessada, quan no es realitze l'activitat que va motivar la concessió, quan deixen de reunir-se els requisits que es van exigir o quan s'incomplisquen, sense causa que ho justifique, les condicions establides en la present convocatòria.
Article disset
La present convocatòria, no necessita ser notificada a la Comissió Europea per no reunir tots els requisits de l'apartat 1 de l'article 107 del Tractat de Funcionament de la UE, ja que l'ajuda va dirigida a l'atorgament de beques per a pràctiques professionals, els beneficiaris de les quals són persones físiques que no exercixen activitat econòmica, i per tant no afecten els intercanvis comercials entre els estats membres, no produïx cap falsejament a la competència, ni afavorix determinades empreses o produccions, tot això de conformitat amb l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV núm. 5596, d'11 de setembre).
Article divuit
Les dades personals dels aspirants, arreplegades en el transcurs del procediment, seran incloses en un fitxer automatitzat de l'òrgan convocant, en els termes i en les condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la referida llei orgànica.
Article dinou
La present ordre posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, en el termini d'un mes comptat des de l'endemà de la publicació. Alternativament, si no es recorre en reposició, es pot interposar recurs contenciós administratiu, dins del termini de dos mesos, comptat des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana.
València, 13 d'octubre de 2010
El vicepresident segon i conseller d'Economia, Hisenda i Ocupació,
GERARDO CAMPS DEVESA